Barcelona-angriber tager til Sevilla | Indkast.dk
Barcelona-angriber tager til Sevilla
Munir El Haddadi kan nu kalde sig Sevilla-spiller.
Den 23-årige angriber, Munir El Haddadi, skifter fra de spanske mestre, FC Barcelona, til rækkens nummer tre, Sevilla. Det bekræfter begge de spanske topklubber på deres respektive hjemmesider. Barcelona oplyser, at der er tale om en handel til en værdi af næsten otte millioner kroner.
Munir har de seneste to år været udlejet til hhv. Valencia og Alaves. Han havde størst succes i sidstnævnte, hvor det blev til 33 La Liga-kampe med 10 mål og seks oplæg til følge. I denne sæson er det blevet til syv La Liga-kampe for Barcelona, med et enkelt mål og samme antal oplæg.
Marokkaneren har været i Barcelona siden 2011, men i jagten på spilletid tager han nu til Sevilla. I alt blev det til 56 førsteholdskampe for FC Barcelona, hvor det lykkedes Munir at lave 12 mål.